URDHËR
Nr. 299, datë 29.7.2020

PËR MIRATIMIN E LISTËS SË PRODUKTEVE BUJQËSORE DHE USHQIMORE
PËR KONSUM NJERËZOR

Në mbështetje të nenit 102, pika 4, të Kushtetutës, nenit 2, të ligjit nr. 8/2019, datë 26.2.2019 “Për skemat e cilësisë së produkteve bujqësore dhe ushqimore”, 

URDHËROJ:

1. Miratimin e listës së produkteve bujqësore dhe ushqimore për konsum njerëzor, sipas fushës së zbatimit të ligjit nr. 8/2019, datë 26.2.2019, “Për skemat e cilësisë së produkteve bujqësore dhe ushqimore”, sipas aneksit 1, bashkëlidhur këtij urdhri.
2. Për zbatimin e këtij urdhri, ngarkohet Drejtoria e Politikave dhe Strategjive të Bujqësisë, Sigurisë Ushqimore dhe Zhvillimit Rural.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE 
ZHVILLIMIT RURAL
Bledar Çuçi

ANEKS 1
LISTA E PRODUKTEVE BUJQËSORE DHE USHQIMORE PËR KONSUM NJERËZOR SIPAS FUSHËS SË ZBATIMIT TË LIGJIT NR. 8/2019, DATË 26.2.2019 “PËR SKEMAT E CILËSISË SË PRODUKTEVE BUJQËSORE DHE USHQIMORE”

	Klasa e 1-rë
	Mish i freskët (dhe të brendshmet), që përfshin:
- mishi dhe të brendshmet e ngrënshme të mishit;
- të brendshmet (zorrët), fshikëzat dhe stomakët e kafshëve (përveç atyre të peshkut), të plota dhe pjesë prej tyre.

	Klasa e 2-të
	Produkte mishi (të gatuara, të kripur, të tymosur etj.).

	Klasa e 3-të 
	Djathërat.

	Klasa e 4-t
	Produkte të tjera me origjinë shtazore (vezë, mjaltë, produkte bulmetore të ndryshme përveç gjalpit etj.).

	Klasa e 5-të
	Vajra dhe yndyrna (gjalpë, margarinë, vaj etj.), që përfshin:
- gjalpë, yndyrna dhe vajra të tjera të rrjedhura nga qumështi;
- sallo dhe dhjam derri; dhjam i shpendëve;
- dhjamë gjedhi, delesh ose dhish; sallo (përfshirë premier jus) prodhuar nga këto dhjamëra;
- stearina e sallos së derrit, vaj salloje, oleostearinë, oleo-margarinë dhe vaj prej dhjamit, jo në formë emulsive apo të përzier apo të përgatitura ndryshe;
- dhjamëra dhe vajra dhe fraksionet e tyre, të peshkut apo të gjitarëve detarë, nëse janë apo jo të rafinuara;
- vajra vegjetale të fiksuara, të lëngshme ose të ngurta, të papërpunuara, të rafinuara ose të purifikuara;
- dhjamëra dhe vajra shtazore ose vegjetale, të hidrogjenizuara, të rafinuara ose jo, por jo të përgatitura më tej;
- margarinë, imitim lardoje dhe dhjamëra të ngrënshme të përgatitura më tej;
- mbetjet e rezultuara nga përpunimi i substancave yndyrore apo i dylleve vegjetale apo prej kafshëve.

	Klasa e 6-të
	Fruta, perime dhe drithëra, të freskët apo përpunuar, që përfshin:
- frutat dhe arrat e ngrënshme; lëkurat e agrumeve apo të pjeprave;
- zarzavatet e ngrënshme, rrënjët dhe tuberët përkatës;
- drithërat;
- produktet e industrisë bluajtëse; mjaltë dhe niseshte; gluten; inulinë;
- përgatitje prej zarzavateve, frutave, arrave apo pjesëve të tjera të bimëve;
- pije të tjera të fermentuara (p.sh., musht molle, musht dardhe, hidromel);
- uthull dhe zëvendësuesit e uthullës.

	Klasa e 7-të
	Peshk i freskët, molusqe dhe kafshët guaskore dhe produktet që rrjedhin prej tyre.

	Klasa e 8-të
	Produkte të tjera, që përfshin:
- kafe, çaj dhe erëza, përjashtuar mate;
[bookmark: _GoBack]- farat vajore dhe frutat me përmbajtje vajore; kokrra, fara dhe fruta të ndryshme; bimët industriale apo medicinale; kashta dhe tagjia;
- pektin;
- sheqer i prodhuar nga kallam sheqeri apo nga panxhar sheqeri në gjendje të ngurtë;
- sheqer tjetër, shurupe sheqeri, mjaltë artificial (i përzier ose jo me mjaltë natyral), karamel;
- melasat, me lëndë ngjyruese shtesë ose jo;
- sheqer, shurupe, melasë me lëndë shtesë aromatizuese dhe ngjyruese, por që nuk përfshin lëngjet e frutave të cilat përmbajnë sheqer shtesë në çfarëdo mase;
- kokrra kakao, të tëra apo të thyera, të papërpunuara apo të pjekura;
- lëvozhga, lëkura, guaska e kakaos dhe mbeturina të tjera prej kakaos.

	Klasa e 9-të
	Ushqime të përgatitura.

	Klasa e 10-të
	Birrë.

	Klasa e 11-të
	Çokollatë dhe produkte që rrjedhin prej saj.

	Klasa e 12-të
	Bukë, torta, kek, ëmbëlsira, biskotat dhe produkte të tjera të furrtarit.

	Klasa e 13-të
	Pije bërë nga ekstraktet bimore.

	Klasa e 14-të
	Brumërat.

	Klasa e 15-të
	Kripë.




